1)

II lisa (osa ATM/ANS.AR) muudetakse järgmiselt: a) punktile ATM/ANS.AR.A.020 lisatakse alapunkt c: „c) Liikmesriigi pädev asutus esitab ametile viivitamata ohutuse seisukohast olulise teabe, mis on pärit infoturbearuannetest, mis asutus on saanud vastavalt rakendusmääruse (EL) 2023/203 II lisa (osa IS.I.OR) punktile IS.I.OR.230.“; b) punkti ATM/ANS.AR.A.025 järele lisatakse punkt ATM/ANS.AR.A.025A: „ATM/ANS.AR.A.025A Viivitamatu reageering lennuohutust mõjutavale infoturvaintsidendile või turvaaugule a) Pädev asutus rakendab süsteemi, et nõuetekohaselt koguda, analüüsida ja levitada teavet, mis on seotud lennuohutust mõjutada võivate infoturvaintsidentide ja turvaaukudega, millest organisatsioonid teatavad. Seda tehakse kooskõlastatult kõigi teiste asjaomaste asutustega, kes vastutavad liikmesriigis info- või küberturbe eest, et suurendada aruandluskavade kooskõlastatust ja ühilduvust. b) Amet rakendab süsteemi, et nõuetekohaselt analüüsida kogu punkti ATM/ANS.AR.A.020 alapunkti c kohaselt saadud asjakohast ohutusalast teavet, ning esitab põhjendamatu viivituseta liikmesriikidele ja komisjonile kogu teabe, sealhulgas soovitused või parandusmeetmed, mis on vaja võtta selleks, et nad saaksid õigeaegselt reageerida infoturvaintsidendile või turvaaugule mis võib mõjutada lennuohutust seoses toodete, osade, teisaldatava varustuse, isikute või organisatsioonidega, kelle suhtes kohaldatakse määrust (EL) 2018/1139 ning selle alusel vastu võetud delegeeritud õigusakte ja rakendusakte. c) Alapunktides a ja b osutatud teabe saamisel võtab pädev asutus asjakohased meetmed, et käsitleda infoturvaintsidendi või turvaaugu võimalikku mõju lennuohutusele. d) Alapunkti c kohaselt võetavad meetmed tehakse viivitamata teatavaks kõikidele isikutele ja organisatsioonidele, kes vastavalt määrusele (EL) 2018/1139 ning selle alusel vastu võetud delegeeritud õigusaktidele ja rakendusaktidele neid meetmeid kohaldavad. Liikmesriigi pädev asutus teeb meetmed teatavaks ka ametile ning ühise tegutsemise vajaduse tekkimise korral teiste asjaomaste liikmesriikide pädevatele asutustele.“; c) punktile ATM/ANS.AR.B.001 lisatakse alapunkt e: „e) Lisaks alapunktis a esitatud nõuetele vastab pädeva asutuse poolt kehtestatud ja töös hoitav juhtimissüsteem rakendusmääruse (EL) 2023/203 I lisa (osa IS.AR) nõuetele, et tagada selliste infoturvariskide nõuetekohane juhtimine, mis võivad mõjutada lennuohutust.“; d) punkti ATM/ANS.AR.B.005 muudetakse järgmiselt: i) pealkiri asendatakse järgmisega: „ATM/ANS.AR.B.005 Ülesannete jaotamine“; ii) lisatakse alapunkt c: „c) Seoses sertifitseerimise ja järelevalvega selle üle, kas organisatsioon täidab punkti ATM/ANS.OR.B.005A nõudeid, võib pädev asutus jaotada ülesandeid kvalifitseeritud üksustele kooskõlas alapunktiga a või mis tahes asjaomasele asutusele, kes vastutab liikmesriigis info- või küberturbe eest. Ülesannete jaotamisel tagab pädev asutus, et: 1) pädev üksus või asjaomane asutus koordineerib ja võtab arvesse kõiki lennuohutusega seotud aspekte; 2) pädeva üksuse või asjaomase asutuse sertifitseerimis- ja järelevalvetoimingute tulemused integreeritakse organisatsiooni üldistesse sertifitseerimis- ja järelevalvetoimikutesse; 3) tema poolt punkti ATM/ANS.AR.B.001 alapunkti e kohaselt kehtestatud infoturbe halduse süsteem hõlmab kõiki tema nimel täidetavaid sertifitseerimise ja pideva järelevalvega seotud ülesandeid.“; e) punktile ATM/ANS.AR.C.010 lisatakse alapunkt d: „d) Seoses sertifitseerimise ja järelevalvega selle üle, kas organisatsioon täidab punkti ATM/ANS.OR.B.005A nõudeid, kontrollib pädev asutus alapunktide a–c järgimist ja vaatab läbi kõik käesoleva määruse punkti IS.I.OR.200 alapunkti e või delegeeritud määruse (EL) 2022/1645 punkti IS.D.OR.200 alapunkti e kohaselt antud sertifikaadid pärast kohaldatavat järelevalveauditi tsüklit ja iga kord, kui organisatsiooni töös tehakse muudatusi.“ f) punkti ATM/ANS.AR.C.025 järele lisatakse punkt ATM/ANS.AR.C.025A: „ATM/ANS.AR.C.025A Infoturbe halduse süsteemi muudatused a) Muudatusteks, mida hallatakse ja millest teavitatakse pädevat asutust vastavalt rakendusmääruse (EL) 2023/203 II lisa (osa IS.I.OR) punkti IS.I.OR.255 alapunktis a sätestatud menetlusele, lisab pädev asutus selliste muudatuste läbivaatamise oma pidevasse järelevalvesse kooskõlas punktis ATM/ANS.AR.C.010 sätestatud põhimõtetega. Nõuetele mittevastavuse korral teavitab pädev asutus sellest organisatsiooni, nõuab täiendavaid muudatusi ja tegutseb vastavalt punktile ATM/ANS.AR.C.050. b) Teiste muudatuste puhul, mis nõuavad heakskiidu taotlemist vastavalt rakendusmääruse (EL) 2023/203 II lisa (osa IS.I.OR) punkti IS.I.OR.255 alapunktile b, kohaldatakse järgmist: 1) muudatuse taotluse saamisel kontrollib pädev asutus enne heakskiidu andmist organisatsiooni vastavust kohaldatavatele nõuetele; 2) pädev asutus kehtestab tingimused, mille alusel organisatsioon võib muudatuse rakendamise ajal tegutseda; 3) kui pädev asutus on veendunud, et organisatsioon vastab kohaldatavatele nõuetele, kiidab pädev asutus muudatuse heaks.“;